Qezaya Wêranşarî ya Riha de Riha de 3 kesê ke 4ê êlule de ameybî destbendkerdene û ci rê îşkence ame kerdene, dima ke karê înan asayîş de qedîya sewqê Edlîyeyê Riha ameyî kerdene.
Hamdullah Esen(55), Tayîp Temel (52), Mehmet Saît Yardimci (60) û Omer Erdem ê ke bi îdîaya 'endamîya rêxistine' û 'hetkarîya rêxistine' îfadeyê înan ameyî girewtene bi waştişê tepiştişî sewqê Mehkemeya Cezaya Sulhe ameyî kerdene.
Omer Erdem bi şertê kontrolê edlîyî ameyî veradayene la 3 kesê bînî ameyî tepiştene û erşawîyayî Zîndanê Riha.
Keye û avûkatanê 3 kesan da zanayene ke înan rê îşkence ame kerdene. Wekîla HDPyî ya Riha bi vernîyazêkî îşkence berdbi rojdemê Meclîsî.
